
STALO TENISO STALŲ IR BOKSO RINGO SU PAKYLA PIRKIMO TECHNINĖ SPECIFIKACIJA


1. Perkančioji organizacija – Kauno miesto savivaldybės administracija (juridinio asmens kodas 188764867), Laisvės al. 96, 44251 Kaunas (toliau – Užsakovas).
Pirkimas vykdomas Kauno sporto mokyklos ,,Gaja“ (įm. kodas  304184262), Partizanų g. 180, LT 50327, Kaunas (Pirkėjo) naudai.
2. Pirkimo objektas – stalo teniso stalai ir bokso ringas su pakyla su jų pristatymu, sumontavimu ir įrengimu (jeigu reikia) (toliau – Prekės).
3. Bendrieji reikalavimai perkamoms prekėms.
3.1. Prekės perkamos pagal faktinį poreikį ir Užsakovo elektroniniu paštu pateikiamą rašytinį užsakymą. Maksimalus perkamų Prekių kiekis  – stalo teniso stalų - 2 vnt., bokso ringas su pakyla - 1 vnt.;
3.2. Prekės turi būti naujos, nenaudotos, kokybiškos, atitikti techninėje specifikacijoje nurodytus, taip pat teisės aktų bei įprastai tokios rūšies Prekėms taikomus reikalavimus. Prekės turi būti sukomplektuotos su visais tinkamam jų veikimui reikalingais ir numatytą Prekių funkcionalumą užtikrinančiais priedais, bei jų sumontavimui reikalingais tvirtinimo elementais;
3.3. Prekės būtų tvirtos, ilgaamžės, funkcionalios, jų sudedamosios dalys būtų tinkamos naudoti daug kartų ir (ar) lengvai pataisomos, ir (ar) pakeičiamos.
3.4. Tiekėjas turi savo transportu, jėgomis ir lėšomis pristatyti, sunešti, sumontuoti (jei Prekės pristatomos nesumontuotos) ir įrengti Užsakovo užsakyme nurodytas Prekes adresais Partizanų g. 180 ir K. Baršausko g. 66B, Kaunas Sutartyje nustatyta tvarka ir terminais; 
3.5. Tiekėjas kartu su Prekėmis turi pateikti Užsakovui visus būtinus Prekių gamintojo techninius dokumentus, instrukcijas, kitus dokumentus, susijusius su tiekėjo sutartiniais įsipareigojimais (jei tokie dokumentai išduodami) (pateikiama dokumentacija turi būti lietuvių arba anglų kalba);
3.6. Tiekėjas sumontavęs prekes, turi sutvarkyti Prekių įrengimo vietą, išvežti Prekių montavimo metu susidariusias atliekas (jeigu jų susidaro). Į Prekių įkainius turi būti įtrauktas visų rūšių pakuočių išvežimas.
3.7. Tiekėjas, montuodamas Prekes, turi laikytis saugos darbo, gaisrinės saugos, aplinkos apsaugos ir darbo higienos reikalavimų. Prekės turi būti montuojamos taip, kad greta esanti kita įranga, įrenginiai ir kitas turtas nebūtų sugadinti, darbo vietos po atlikto prekių sumontavimo turi būti sutvarkytos, priešingu atveju – atlyginti Pirkėjui padarytus nuostolius.
4. Techniniai reikalavimai prekėms.
1. Būtina užpildyti lentelės 3–4 stulpelius (išskyrus nurodytas išimtis) nurodant siūlomos Prekės gamintoją ar Prekės ženklą, modelį, modifikaciją (jei yra), prekės kodą (jei yra), konkrečius siūlomos prekės (jos dalies) duomenis ir charakteristikas, kitus reikalaujamus parametrus ir informaciją. 

Tiekėjas perkančiai organizacijai gali siūlyti ir nepagamintas prekes. Tiekėjas techninės specifikacijos lentelėje turi aiškiai nurodyti, ar jo siūlomos prekės yra pagamintos (sukurtos), ar bus gaminamos. 

4.1.1. Jeigu tiekėjo siūlomos prekės yra pagamintos (sukurtos), įrodant siūlomos prekės atitiktį keliamiems reikalavimams, pateikiami gamintojo dokumentai (išskyrus * pažymėtus reikalavimus, nes siūlomų Prekių atitiktis * pažymėtiems reikalavimams bus tikrinama sutarties vykdymo metu):  (techninės specifikacijos, katalogų, bukletų, kitų gamintojo leidinių kopijos) arba techninės specifikacijos reikalavimą (-us) patvirtinanti (-čios) momentinė (-ės) ekrano kopija (-os) (print screen) (tokiu atveju momentinėje ekrano kopijoje (print screen-e) turi būti matoma informacija, kad kopija padaryta iš gamintojo tinklalapio ir turi būti aiškiai pažymėta (-os) konkreti (-čios) vieta (-os), kurioje (-iose) yra reikalaujamą (-as) prekės charakteristiką (-as) patvirtinanti informacija. Momentinė ekrano kopija (print screen-as) turi būti aiškiai įskaitoma) ir pan. lietuvių arba anglų kalba. Tiekėjas techninės specifikacijos 4 punkto lentelės 4 stulpelyje turi nurodyti konkrečias vietas (failo pavadinimas ir puslapio numeris), kuriose yra reikalaujamas prekės charakteristikas patvirtinanti informacija, arba šias vietas aiškiai pažymėti dokumentuose.

Tuo atveju, jeigu pateiktoje gamintojo dokumentacijoje nėra reikalaujamas prekės charakteristikas patvirtinančios informacijos, tiekėjas privalo pateikti gamintojo arba jo įgalioto atstovo** (tiekėjo deklaracija nėra lygiavertis dokumentas) raštiškus patvirtinimus (pvz., prekės gamintojo atitikties deklaraciją ar eksploatacinių savybių deklaraciją) ar kitus atitiktį reikalavimams įrodančius dokumentus (informaciją), kad perkančioji organizacija galėtų įsitikinti siūlomos prekės atitiktimi nustatytiems reikalavimams.
**Jeigu teikiami gamintojo įgalioto atstovo dokumentai, kartu turi būti pateikiami įgaliojimą atstovauti gamintoją patvirtinantys dokumentai, iš kurių turinio turi būti galima nustatyti, kad įgaliotam atstovui yra suteikta teisė atlikti veiksmus dėl kurių yra teikiami jo paaiškinimai ir (ar) dokumentai) pvz. gamintojo suteikta teisė aiškinti atitinkamų prekių technines ir eksploatacines savybes (techninius parametrus), tuo atveju jei jis teikia jų paaiškinimą.
4.1.2. Jeigu tiekėjo siūlomos prekės nėra pagamintos (sukurtos) ir tiekėjas pats bus siūlomų prekių gamintojas, tiekėjas turi pateikti užpildytą šią techninę specifikaciją, tačiau atitiktį reikalavimams patvirtinančių duomenų ar dokumentų pateikti nereikalaujama. Tiekėjas taip pat turi pateikti lentelės 1 ir 2 punktuose siūlomų prekių vizualizacijas (nuotraukas) ir brėžinius. Sutarties vykdymo metu, pristatytos prekės negali skirtis nuo tiekėjo konkurso metu pateiktame pasiūlyme pateiktų prekių vizualizacijų (nuotraukų) ir brėžinių.

4.1.3. Jeigu tiekėjo siūlomos prekės nėra pagamintos (sukurtos) ir tiekėjas pats jų negamins, jis turi pateikti siūlomų prekių gamintojo užpildytą šią techninę specifikaciją ar prekių gamintojo raštiškus patvirtinimus dėl prekių atitikties reikalavimams (atitikties deklaracijas ar pan.) bei pateikti lentelės 1 ir 2 punktuose siūlomų prekių gamintojo parengtas vizualizacijas (nuotraukas) ir brėžinius. Siūlomų prekių vizualizacijų (nuotraukų) ir brėžinių dokumentai turi būti pasirašyti  prekių gamintojo bei nurodyta šiuos dokumentus pasirašiusiojo asmens vardas, pavardė ir pareigos. Tuo atveju, jeigu siūlomų prekių vizualizacijų (nuotraukų) ir brėžinių dokumentai pasirašyti ne gamintojo vadovo, turi būti pateikiamas įgaliojimas, suteikiantis teisę šiuos dokumentus pasirašiusiam asmeniui atstovauti gamintoją (teikti prekės atitiktį reikalavimams patvirtinančius duomenis ir dokumentus). Sutarties vykdymo metu, pristatytos prekės negali skirtis nuo tiekėjo konkurso metu pateiktame pasiūlyme pateiktų prekių vizualizacijų (nuotraukų) ir brėžinių.

Pastabos:
1) Jeigu tas pats prekės modelis turi modifikacijas, kurių charakteristikos skiriasi, turi būti aiškiai detalizuota, kuris prekės modelis ir modifikacija yra siūlomas (nurodant konkretų prekės modelį, modifikaciją, kodą ar pan.). 
2) Jeigu siūloma prekė keliamus reikalavimus atitinka tik su papildomu priedu (priedėliu, moduliu, pasirinkimu, įranga ir pan.), kurio standartinėje komplektacijoje nėra, pasiūlyme turi būti nurodyti ne tik reikalaujami siūlomos prekės duomenys, tačiau taip pat aiškiai nurodyti ir reikiamas įrangos charakteristikas užtikrinti padėsiantys priedai (nurodyti jų pavadinimai, gamintojai, modeliai ir kt. duomenys).
3) Jei iš techninėje specifikacijoje pateiktų duomenų (reikalavimų) būtų galima daryti prielaidą apie konkrečius prekių modelius ar šaltinius, konkrečius technologinius procesus ar prekių ženklus, patentus, tipus, standartus, sertifikatus, konkrečią kilmę ar gamybą, laikoma, kad jie yra tik orientaciniai ir tiekėjai gali siūlyti lygiaverčius (lygiavertiškumą privalo įrodyti tiekėjas). Tiekėjai gali siūlyti ir geresnių charakteristikų prekes.

	Eil.
Nr.
	Prekės pavadinimas ir reikalaujamos techninės charakteristikos
	Tiekėjo siūlomos prekės duomenys (gamintojas, modelis, konkrečios techninės charakteristikos ir kita reikalaujama informacija)
(Pildo tiekėjas)
	Teikiamo siūlomos prekės gamintojo dokumento failo pavadinimas ir puslapio numeris, kuriame yra atitinkamą techninės specifikacijos reikalavimą patvirtinanti informacija
(Pildo tiekėjas)

	1
	2
	3
	4

	1.

	Stalo teniso stalas (2 vnt.)

Įrenginio pvz.

	1.1.
	Stalo teniso stalas
	1.1.  Prekė yra pagaminta (sukurta) / bus gaminama (įrašyti tinkamą): 
..............................................
Gamintojas arba prekės ženklas (nurodyti): 

Modelis (nurodyti, jeigu yra): 

Prekės kodas (nurodyti, jeigu yra): 
	

	1.2.

	Stalviršio storis 27 mm (±5 mm)  

	1.2. Stalo paviršiaus storis (įrašyti): .....mm

	

	1.3.
	Rėmo storis 58 mm (±8 mm)  
	1.3.  Rėmo storis (įrašyti): ...... mm

	

	1.4.
	Stalo kojų diametras: 60 mm (±5 mm)  x 40 mm (±20 mm) *
	1.4. Stalo kojų diametras (įrašyti): .......mm x .....mm
	

	1.5. 
	Garantinis terminas (gamintojo arba tiekėjo): ne mažiau kaip 24 mėn.*
	1.6. Garantinis terminas (įrašyti konkrečią reikšmę):....... mėn.  
	

	[bookmark: _Hlk188449205]2.
	Bokso ringas su pakyla (1 vnt.)

Įrenginio pvz.

	2.1. 
	Bokso ringas
	2.1.   Prekė yra pagaminta (sukurta) / bus gaminama (įrašyti tinkamą): 
..............................................

Gamintojas arba prekės ženklas  (nurodyti): 

Modelis (nurodyti, jeigu yra): 

Prekės kodas (nurodyti, jeigu yra): 
	

	2.2.
	Vidaus ringo matmenys 6100 mm (±100 mm) x 6100 mm (±100 mm)
	2.2. Vidaus ringo matmenys: (įrašyti): ........mm x ......... mm
	

	 2.3.
	Bokso ringo pakylos aukštis 900 mm (±100 mm)
	2.3.  Bokso ringo pakylos aukštis (įrašyti): aukštis ..... mm
	

	2.4.
	Garantinis terminas (gamintojo arba tiekėjo): ne mažiau kaip 24 mėn.*
	2.4.  Garantinis terminas (įrašyti konkrečią reikšmę):....... mėn.  
	


5. KITI PRIVALOMI REIKALAVIMAI PREKĖMS IR JŲ MONTAVIMUI (tikrinami sutarties vykdymo metu)*: 

5.1. Stalo teniso stalo svoris 110 kg (±22 kg);  
5.2. Turi būti transportavimo ratukai;
5.3. Stalo teniso stalas turi turėti galimybę būti sulankstomas sandėliavimui.
5.4. Į stalo teniso stalo komplektą turi įeiti tinklelis su laikikliais;
[bookmark: _Hlk192671960]5.5. Stalo teniso stalas turi būti patvirtintas ITTF ( tarptautinės stalo teniso asociacijos) (atitiktis patvirtinta ženklinimu ant prekės) ir turi būti tinkamas naudoti rengiant tarptautinius stalo teniso turnyrus. Perkančioji organizacija atitiktį pasitikrins oficialiame ITTF puslapyje.
5.6. Bokso ringo kampai turi būti paskirstyti: Varžybų vyr. teisėjo kairėje pusėje esantis artimasis kampas – raudonas, tolimasis kairysis kampas –baltas, tolimasis dešinysis kampas – mėlynas, artimasis dešinysis – baltas;
5.7. Bokso ringo grindys iš faneros arba jai lygiavertės medžiagos, kurios storis 20 mm (±5 mm) uždengta 20 mm (±5 mm) specialia „puzzle“ tatamis arba jai lygiaverte medžiaga ant kurios užtrauktas ir pritvirtintas apdangalas; 
5.8. Bokso ringo virvės turi būti: 4 vnt. po 50 mm storio (±10 mm),  jos tvirtinamos prie kampinių stulpų 400 mm (±10 mm), 700 mm (±10 mm)  , 1000 mm (±10 mm)  ir 1300 (±10 mm) mm aukštyje virvės turi būti padengtos minkšta, lygia medžiaga ir sujungtos vienodais intervalais dviem 50-100 mm pločio audinio juostomis; 

* Siūlomos Prekės atitiktis nurodytam reikalavimui bus tikrinama sutarties vykdymo metu, tačiau Pirkėjui kilus įtarimams dėl siūlomos Prekės atitikties nurodytam reikalavimui, jis turi teisę paprašyti tiekėjo pateikti atitiktį įrodančius dokumentus pasiūlymų vertinimo metu.

Pateikdamas šią užpildytą techninę specifikaciją tiekėjas patvirtina (deklaruoja), kad siūlomos Prekės atitinka joje nustatytus reikalavimus. Tiekėjas patvirtina, kad siūlomos Prekės bus pristatytos ir sumontuotos pagal techninės specifikacijos reikalavimus bei deklaruoja, kad techninėje specifikacijoje nurodyta informacija yra teisinga. 

_________________________________________________                      ___________________                                _________________________
 (Tiekėjo ar jo įgalioto asmens pareigų pavadinimas)**                                     (Parašas)                                                             (Vardas, pavardė)
**Jei dokumentas pasirašytas ne tiekėjo vadovo, kartu pateikiamas įgaliojimas, suteikiantis teisę šį dokumentą pasirašiusiam darbuotojui, atstovauti tiekėją.

